Veronica Kristiansen

Veronica Egebakken Kristiansen Devecseri  (født 1990) er en norsk håndballspiller som spiller for Győri Audi ETO KC. Hun er søster til håndballspillerne Charlotte og Jeanett Kristiansen.

 Landslagsspiller 
Den 20. mars 2013 debuterte hun som landslagsspiller på det norske landslaget i en håndballkamp mot Danmark. Hun fikk sin mesterskapsdebut under Håndball-VM 2013. Hun ble også tatt ut i bruttotroppen til EM i 2012, men var ikke blant de 16 som fikk spille i selve mesterskapet. I 2014 ble hun tatt ut til EM-troppen, og var med på å ta gullmedalje for Norge i EM i 2014. Kristiansen var en sentral spiller da Norge ble verdensmestere i VM i 2015. Hun var også med på OL-bronselaget i 2016 og vant EM-gull samme år. Under VM i 2017 ble det sølv.https://www.vg.no/sport/i/qnA9Ge/landslagsprofil-veronica-kristiansen-kaller-pressen-hoens-og-hyener Hun spilte på Norges lag som tok gull i EM 2020. Hun spilte også på Norges lag som tok bronse under OL 2020 i Tokyo – som var utsatt til 2021 på grunn av covid-19-pandemien.

 Klubbtilhørighet 
Veronica startet håndballkarrieren i Mjøndalen idrettsforening sammen med søstrene sine. I 2009 signerte hun og storesøster Charlotte med Våg Håndballklubb (nærmere bestemt klubbens elitelag Vipers Kristiansand), hvor hun spilte to sesonger. Med dette laget fikk hun blant annet et NM-sølv etter at Vipers Kristiansand tapte finalen mot Larvik. I 2011 ble hun gjenforent med søstrene i Glassverket Idrettsforening, hvor de var med på å spille laget opp i Postenligaen.

Den 30. mars 2015 ble det kunngjort at Veronica Kristiansen hadde signert kontrakt med den danske håndballklubben FC Midtjylland Håndbold. I sin siste sesong for denne klubben rykket hun opp til kaptein for førstelaget. I november 2017 fornyet hun kontrakten med FC Midtjylland Håndbold for fire år, frem til 2021. Den 12. februar 2018 ble det imidlertid kjent at hun skulle spille for verdens beste klubblag Gyør, sammen med  Kari Brattset, Nora Mørk, Stine Bredal Oftedal og Kari Aalvik Grimsbø.

 Referanser 

 Eksterne lenker 

 Veronica Kristiansen på GlassverketElite.no

Kategori:Norske håndballspillere
Kategori:Olympiske mestere for Norge
Kategori:Verdensmestere i håndball
Kategori:Europamestere i håndball
Kategori:Olympiske bronsemedaljevinnere for Norge
Kategori:Olympiske medaljevinnere i håndball
Kategori:Håndballspillere for FC Midtjylland
Kategori:Håndballspillere for Glassverket IF
Kategori:Håndballspillere for Győri Audi ETO KC
Kategori:Håndballspillere for Vipers Kristiansand
Kategori:Spillere i Håndball-VM 2013 for kvinner
Kategori:Spillere i Håndball-EM 2014 for kvinner
Kategori:Spillere i Håndball-VM 2015 for kvinner
Kategori:Deltakere for Norge under Sommer-OL 2016
Kategori:Håndballspillere under Sommer-OL 2016
Kategori:Medaljevinnere under Sommer-OL 2016
Kategori:Deltakere for Norge under Sommer-OL 2020
Kategori:Håndballspillere under Sommer-OL 2020
Kategori:Medaljevinnere under Sommer-OL 2020
Kategori:Spillere i Håndball-EM 2016 for kvinner
Kategori:Spillere i Håndball-VM 2017 for kvinner
Kategori:Spillere i Håndball-EM 2018 for kvinner
Kategori:Spillere i Håndball-EM 2020 for kvinner
Kategori:Spillere i Håndball-VM 2021 for kvinner
Kategori:Håndballspillere under Sommer-OL 2024
Kategori:Deltakere for Norge under Sommer-OL 2024
Kategori:Medaljevinnere under Sommer-OL 2024